OpenLLM-France/wikimedia huggingface dataset:
# Ar c’hloarec fripon

Oberennoù damheñvel pe handelvoù all zo ivez, gwelout Ar c’hloarek fripon.
| ◄ An tri marc’heger | Ar c’hloarec fripon | Mari ► |
Coantic ec’h ê ma mestrès, ha caër evel an dour, Luc’hi a ra hi bisaj evel eur mezellour. Ha me o c’houlenn out-hi, dre ma oa plac’hic coant, Ha hi lojfe eun nozwez eur c’hloaregic iaouanc. Hi o laret d’in disken, disken ha dont en ti : — Credin ran a zo moyen evit ho repui. Ha me o vont gant-hi dindan eur boud spern-gwenn, Ben ma deuiomp ac’hano ’mamb troadet eur rozenn (bis) ; Hac a zo padet out-hi ar spaz a nao miz crenn.
 — Me hâ brema da Baris, da boursu ma studi ; ’N han’ Doué, minorezic, reit eun dra bennac d’in ! — Ha me vonet d’am armel, o roi d’ez-han cant scoet, Eun dousenn mouchouero, ter pe beder roched ; (bis) A-baoue, ma daoulagad na d’eus-han ket gwelet. Ne allan mont da Baris, ne allan mont da Rom, Dalc’het on gant ar c’hloarec, er gêr a rencan chom ; Ne allan mont da Baris, ne allan mont neb-tu, Dalc’het on gant ar c’hloarec da granchad el ludu.
 Pa oa ar vinorezic oc’h ober he c’hanvou, Oa ar c’hloaregic iaouanc er prennestr o selaou. — Tawet, ma minorezic, plac’hic a humor-vad, Rac mar d’è bew ar bugel, aman e-man he dad. Cant scoet en penn ar c’hawel d’hen lacad ruskellad, Cotillon d’ar vagerès ha mezeren d’ar mab.
# Ar c’hloarek hag e vreur labourer

Oberennoù damheñvel pe handelvoù all zo ivez, gwelout Ar c’hloarec hac he vreur labourer.
| ◄ Ar c’hiz newe | Ar c’hloarek hag e vreur labourer | Ar Miliner ► |
* Distoufet ho tiouskouarn, na da glewet eur zon,
* Na da glewet eur zon,
* Pehini ’zo bet savet,
* Trei la, la la, la la tralalira !
* Pe hini ’zo bet savet, nan e ket hep rezon.
TRADUCTION. — Débouchez vos oreilles, pour entendre une chanson, — Pour entendre une chanson, — Laquelle a été levée — Treï la la la, etc. — Laquelle a été levée, ce n’est pas sans raison.
Chanté par Maryvonne le Flem, Port-Blanc.
# Ar c’honikl

| ◄ Al labourer o vont d’he dachenn | Ar c’honikl | Ar goukou ► |
* Enn eur goaremm alaouret
* Gant bleun melen al lann,
* Ar c’honikl a zo ganet
* Etre daou skourr balan ;
* Puchet ez eo ken braoik
* War eur gwele raden,
* Hag he benn zo ken koantik
* Gant daoulagad melen !
* Her gwelet rann a-wechou,
* Kerkent deuet ar beure,
* O redet er c’hrinennou,
* Ken seder ha ken gae !
* Mad a ra lammet, c’hoari,
* P’en deuz, evit netra,
* Ar ieot tener da zebri,
* Ar gliz evid eva.
* Euruz epad c’houeac’h miz,
* E-kreiz he rouantelez,
* En deuz bevet e frankiz,
* Heb anaout ann enkrez ;
* Hogen eunn dervez, siouaz !
* Evit-han pebez gwall,
* Enn he goaremm pa glevaz
* Eur rumm chas oc’h harzal
* Brema n’eo mui ken kuzet
* E-touez ar bodennou,
* Ar chas ho deuz hen c’houeset
* Em’int war he roudou ;
* Dreist ar c’hleuz, evit tec’het,
* E lamm er wenodenn,
* Kerkent ez eo diskaret,
* Maro-mik, gand eunn tenn.
* Ema war daol ar c’higer
* Ar c’honikl, evit-mad,
* Astennet he zivesker,
* Tenval he zaoulagad ;
* Achuet en deuz da lammet,
* Hag e-verr, evit koan,
* E vo poazet ha fritet
* War ar billik-vihan.
# Garan ar Briz (Duhamel)

Oberennoù damheñvel pe handelvoù all zo ivez, gwelout Garan ar Briz.
| ◄ An Ter Gwreg kabluz | Garan ar Briz | Ar Vinorezig ► |
* Mar plich ganac’h e chilaoufet
* Eur werz a zo newe sawet,
* Eur werz a zo newe sawet ;
* Da C’haran ar Briz ez e gret.
TRADUCTION. — S’il vous plaît, vous écouterez — Une gwerz qui est nouvellement composée, — Une gwerz qui est nouvellement composée ; — C’est à Garan le Bris qu’elle est faite.
Eadem.
* Garanig ar Briz a hirvoude
* An nor war e vam pa digore.
TRADUCTION. — Le petit Garan le Bris gémissait, — La porte sur sa mère quand il ouvrait [quand il ouvrait la porte de la maison où était sa mère].
Chanté par Maryvonne Nicol, Plouguiel.
N. B. — Maryvonne Nicole commençait sa chanson par le couplet qu’on vient de lire. Il correspond à peu près au 16e distique de la version Luzel.
* O ! nag otro Doue, Kavaniz,
* Eur c’helo trist zo ’nhoc’h iliz !
TRADUCTION. — Oh ! Seigneur Dieu, habitants de Cavan, — Une nouvelle triste est dans votre église !
Chanté par Marie-Louise Méhauté, Tregonneau Phono Y. le Moal.
# Gavotte (2)

| ◄ Gavotte (1) | Gavotte (2) | Jabadao  ► |
# Gavrig an hanv

Oberennoù damheñvel pe handelvoù all zo ivez, gwelout Bimbaon, carric an aon.
| ◄ Sav, Breiz-Izel | Gavrig an hanv | Va zi bihan ► |
Ton H. Guillerm.
* 1
* Bimbaon ! gavrig an hanv,
* Pelec’h out bet epad ar goanv ?
* — En eun toullig en douar,
* O c’hedal an amzer glouar.
* 2
* Bimbaon ! gavrig an hanv,
* Petra ’ri, breman, en hanv-man ?
* — Meuli Doue am savas
* Ha douar hor Breiz am magas.
* 3
* Bimbaon ! gavrig an hanv,
* Ha petra ’ri c’hoaz, en hanv-man ?
* — Kana drant va c’hanaouenn,
* Da lakat holl Vreiziz laouen.
* 4
* Bimbaon! gavrig an hanv,
* Ha petra ’ri c’hoaz, en hanv-man ?
* — Karout va gioc’h karadek
* Ha va neiz kuzet en havreg.
* 5
* Bimbaon ! gavrig an hanv,
* Ha petra ’ri c’hoaz, en hanv-man ?
* — Deski d’am evnedigou
* Nijal war o eskelligou.
* 6
* Bimbaon ! gavrig an hanv,
* Ha petra ri c’hoaz, en hanv-man ?
* — Diouall ouz fazi marvel
* O tec’hout diouz skoul ha sparfel.
* 7
* Bimbaon ! gavrig an hanv,
* Ha petra ’ri c’hoaz, en hanv-man ?
* Klask eun toull kuz da vervel,
* Pa deuio Doue d’am gervel.
* 8
* Bimbaon ! gavrig an hanv,
* Fur out, e-skoaz kalz a dud skanv !
* — Bepred e ran youl Doue,
* Warnomp holl Hen eo ar Roue.
# Gavotte (1)

| ◄ Air du rôti | Gavotte (1) | Gavotte (2)  ► |
# Genver 1918

| ◄ Em Bro e Kerzu 1917 | Genver 1918 | Fizians atao ! ► |
D’am mignon an aotrou Yann Guéguen.
* Na delien na bleuen ! yeot skornet er prajou ;
* Boueden an ed, er park, kousket en ervennou ;
* En henchou, el leur-gêr, an erc’h o peurdeuzi ;
* Ar yer o pigosat skubelladur an ti,
* O vont, goude, nec’hef da buchat war o c’hlud,
* E-pad ma c’houez er porz eun avel ven ha yud.
* Setu aze Genver, er maeziou, en deiz-man.
* Goanvez ne voe biskoaz tristoc’h eget heman !
* Koulskoude, me a gred e klev al labourer,
* E mouez kloc’h ar barrez o tason er pellder,
* Geriou nerzus ha krenv : Ar boan n’ez eo netra,
* Ma teu diouti eur Mad, mar hon c’has war wella !…
* Me ivez, en desped d’am spered gwall-sammet,
* Am eus atao fizians, rak en eur hir-zellet
* Ouz startder ha kalon hon holl difennourien,
* ’C’houzanv merzerenti, du-hont war al linenn,
* E kredan e pigno an heol lugernusoc’h
* War dremwel hon Bro ger, kresket ha yac’husoc’h.
(Genver 1918).
# Bale Ahez

| ◄ Son ar Chupere | Bale Ahez | Perinaïk ► |
* War Mene-Hom pa bar al loar,
* Pleg Douarnenez zo dispar.
* ’Vel ma dosta d’ann abarde,
* Ar pesketer ’traou d’ar mene
* Ar pesketer tro ha distro,
* A dro da sec’ha he roejo ;
* Azeet goude de c’hortoz
* Bete ma vo kouet ar serr-noz,
* ’Man o chilaou mouez ann awel
* Eur vouezik-noz a sav a-bell.
* — N’e ket ar goabr ’tu all d’ar mor
* A weler bemnoz o tigor ?
* Kuzet ann heol, n’e ket bemnoz
* Digor du-hont ar baradoz ?
* Ha hed ann trez piou ’ta klever,
* O kana, lar d’in, pesketer ? —
* Ann den-a-vor an euz laret :
* — Dor vraz ar baradoz n’e ket,
* Nemed eur ger sav d’ann oabl splann,
* Eur ger veur euz ar poull ledan.
* Sell ann ti-ker e traou ann dour,
* Eunn iliz gand he geridour.
* Ha sell o vond d’ann abaden
* Gand hi marc’hek ar Vlondinen.
* Breman chilaou ken kun a gan
* War ann trez ann awelik-han,
* D’ar gerek ’vel stok al lano,
* ’Velse se sei en ebato.
* — Lavar ri d’in·me, pesketer,
* Pa sked ar stered en Oabl skler,
* Perag, stered krog da lugern,
* Ann ebato ’koue d’ann ifern ?
* — Ar ger Is zo kousket du-ze
* Gand Ahez dindan kazel ge
* Ar verc’h diroll ann abaden
* Bemnoz evid hi finijen ;
* Ha tro pleg-ar-mor gret gant-hi,
* Diskenno c’hoaz d’hi finiti :
* Tec’hed epad a dremeno,
* Rak diou glaouen tan hi sello.
* Ma na ve Doue d’am sikour,
* War-hi-lerc’h afenn traou ann dour. —
* Med ra sin ar-groaz ar potr kez
* Pa glev o ruza broz Ahez.
# Bal

Oberennoù damheñvel pe handelvoù all zo ivez, gwelout Me ’savo un ti, Bal (1), Bal (2) ha Bal (3).
| ◄ Me n’am eus nemet eur blanc | Bal | Annaïc ► |
Ma douz coant, ho pedi a ran D’ober eur bale vel ma ran, Ma botou ’zo toul ma lezrou ’zo fall, N’am eus ket arc’hant da gaout reou-all.
Me zavo eun ti war ar mes — la, la ! Hac a vo toët gant crampoès ;
Leurenn ma zi uo fritet — la, la ! Hac he vogerio lèz caoulet.
Ma zreusto a vo cass-muzo — la, la ! A vo lambruchet gant pâto.
Eur passe-pié newe zo deut a Werrand, Hag an hini ’n graïo renco beza coant ;
Eur passe-pié newe, eur passe-pié plén, Hac an hini ’n graïo renco beza den.
Warléné, gant ar c’huignaoua — la, la! Me ’m boa eur vestres ar c’hoanta.
 he bleo, evel alumettès, — la, la ! A zo el liou dear chiffretès.
 Eun daoulagad '’o en he fenn — la, la ! ’Vel eur bern coc’h en eul létern;
 War he daouarn ’zo ivino — la, la ! Evel casketten eun ôtro ;
 Dantet caer ec’h é ma mestres — la, la ! He dent zo keit ha percho piz :
 Darn ’zo hirroc’h, darn ’zo berroc’h, — la, la! Ar ré verra keit ha ma biz.
N. M. A. Braz. Penvénan.
# Bale Arzhur

    Ur bajenn disheñvelout eo homañ, da lavarout eo ur roll testennoù hag a zo damheñvel o anv. Bremañ e c'hallit dibab ennañ an destenn emaoc'h o klask.
Er Barzhaz Breizh, gant Kervarker :
* Bale Arzur (1846)
* Bale Arzur (1867)
* Bale Arzur (1883)
# Baeen an Estig

| ◄ Ar gwir Blac’h Yaouank | Baeen an Estig | Anjelus ar Mintin ► |
* Jobig, ar mevel bras,
* Marian, ar vatez, (diou wech)
* O servij a-viskoaz, dig gue di la li re di
* Er memes tiegez, dig gue di lan la.
* O vêsa o denved
* Er roz hag en draouien,
* O devoa prometet
* ’N em garet da viken.
* Laket ’doa an termen,
* D’unani o deiou ;
* Deut e oa eur frouden,
* D’aveli o fennou ;
* Kuitât o Breiz-Izel
* ’Lec’h ma vevent ken drant,
* Ha mont d’ar broiou pell
* Da rozellat arc’hant.
* War e vrec’h eur falc’hig,
* An noz kentan a vae
* Trezek « koat an estig »,
* Jobig a valee.
* Trezek « koat an estig »,
* Da glask eur ween bae,
* Da ginnig d’e zousig
* Vel merk a garante.
* Kreiz ar c’hoat e kavas
* Eur bodig ar bravan,
* Kuzet ’n e zeliou glas,
* Eun estik o kanan.
* — « Lapousig evurus,
* Paouez gant da richan,
* Da ween dudius
* A fell da Varian.
* « Saeiennou marellet
* E pign ouz he branko,
* Biskoaz ne oe gwelet
* Seurt baeenn en hon bro. »
* Ha hep sonjal ouspenn,
* Job a sko war ar barr,
* Pa glev a-us d’e benn
* Hirvoudou a c’hlac’har ;
* Klemmou an estig-noz,
* O ouelan d’ar brankig
* ’Lec’h ma teue bemnoz,
* Da ganan e zonig.
* Dizeblant ha digar,
* Jobig a sko bepred,
* An estig war ar barr
* A glemm ha ne dec’h ket.
* D'ar beure, Mariannig
* A zav prim ha laouen :
* « Daoust hag-en ’n eus Jobig
* Ankoueet ma baeen ?
* « En he brankou uhel
* Petra a gavin-me ?
* Eur mouchouer godel
* Pe eur bizou neve ? »
* Ha buhan ar plac’hig,
* An nor a zigoras…
* O burzud ! he bodig
* Zo kaeroc’h ’vit biskoaz.
* Saeiennou o lufran
* Touez an deliou neve,
* Bleuen a neve-han,
* Bleuen a garante.
* Ha dindan an deliou,
* ’Vel peget ouz ar barr,
* Telenner an noziou
* Maro gant ar glac’har.
* Dirak al lapousig,
* Maro dre garante,
* Marian ha Jobig
* A zonj en dorn Doue.
* « An estig zo maro
* Kent ’vit kuitât e vrank.
* Na gwitet ket ar vro
* Ho magas en yaouank. »
* Jobig ar mevel bras,
* Marian ar vatez,
* Zo breman laouen-bras
* E penn eun tiegez.
* Hag evel o zud koz,
* Etouez ar c’hoajou bae,
* En bro an estig-noz,
* E tremen o buhe.
# Bal (2)

Oberennoù damheñvel pe handelvoù all zo ivez, gwelout Me ’savo un ti.
| ◄ Bal | Bal | Bal ► |
* Me ’zavo eun ti war ar mez, La la !
* Me ’zavo eun ti war ar mez, La la !
* Hag a vo toet gant krampouez, La la !
* Hag a vo toet gant krampouez.
TRADUCTION. — Je bâtirai une maison à la campagne — La la ! Et qui sera couverte avec des crêpes.
Eadem.
* Me ’m eus eun tiig war ar mez,
* Me ’m eus eun tiig war ar mez,
* Hag a zo toet gant krampouez…
* De bom bam bom, ma turlanderetti,
* Tranlanla, maturlandira !
TRADUCTION. — J’ai une petite maison à la campagne bis , — Qui est couverte avec des crêpes… — De bom bom bom, etc.
Noté par M. l’abbé le Besco, Guimiliau. Communiqué par M. F. Vallée.
* Més un tiig i borh Pléniaù, O !
* Més un tiig i borh Pleniaù,
* Més un tiig i borh Pléniaù,
* Tironla trida é tralala !
* Més un tiig i borh Pleniaù.
TRADUCTION. — J’ai une maisonnette au bourg de Pluméliau, — Ho ! — J’ai une maisonnette au bourg de Pluméliau (bis), — Tironla trida é tralala ! — J’ai une maisonnette au bourg de Pluméliau.
Kloc’hdi Breiz (le Clocher Breton), janvier 1908.
* M’ em es un ti ribl er Blanoeh,
* M’ em es un ti ribl er Blanoeh,
* M’ em es un ti ribl er Blanoeh
* Hag e zo toet get krampoeh.
TRADUCTION. — J’ai une maison, sur les bords du Blavet, (ter) — Qui est couverte avec des crêpes.
Chanté par M. Loeiz Herrieu (Guerzenneu ha Soñnenneu Bro-Guéned.)
# Bal (3)

Oberennoù damheñvel pe handelvoù all zo ivez, gwelout Bal.
| ◄ Bal | Bal | Annaig ► |
* Eur pasepie newe ’zo deut a Werrand,
* Hag an hini ’n graio renko bean koant,
* Pasepie newe, pasepie plen,
* Hag an hini ’n graio renko bean den.
TRADUCTION. — Un passepied nouveau est venu de Guérande, — Et celle qui le dansera devra être gentille ; — [Un] passepied nouveau, [un] passepied uni, — Et celui qui le dansera devra être un homme.
Chanté par Maria Raoul, Port-Blanc.
# Balafenn

| ◄ Introibo | Balafenn | Serr-noz ► |
Bemnoz, kerkent ha ma veze ar gouloù war enaou, em c’hambr dizarempred e nije ur valafenn, hag e c’hoarie er sklerijenn, bemnoz, bemnoz, evel va huñvreoù.
E sklerijenn o krenañ e krene an eskell, ha bemnoz ha bemnoz, e tenesae dibreder ouzh ar sklerijenn c’hell, ar valafenn noz.
Hag e tegouezhas e-kerzh un noz ma begas an tan e seiz an eskell kizidik. Ouzh kalon ar sklerijenn e kouezhas ar valafennig, ker buan hag an huñvreoù noz.
…Em noz dizarempred ne gren mui eskell er sklerijenn ; ar valafenn gloazet em eus lazhet, hag ouzh ar speurenn em eus staget, gant ur broud etre o eskell kloz, siwazh din, an huñvreoù noz.
# Bal (1)

Oberennoù damheñvel pe handelvoù all zo ivez, gwelout Bal.
| ◄ Me n’am eus nemet eur blank | Bal | Bal ► |
* Ma dousig koant, ho pedi a ran
* D’ober eur bale ’vel ma ran,
* Ma boto ’zo tout, ma lêro ’zo fall,
* N’am eus ket arc’hant da gaout reo-all.
TRADUCTION. — Ma petite douce jolie, je vous prie — De faire un pas (de danse) comme je fais ; — Mes sabots sont percés, mes bas sont mauvais, — Je n’ai pas d’argent pour en avoir d’autres.
Chanté par Maria Raoul, Port-Blanc.
# P’eur, va Doue, vezo delivret

Oberennoù damheñvel pe handelvoù all zo ivez, gwelout Decved Cantic. Santimanchou Santes Theresa e quêver ar vuez presant hac an ini da zont.
| ◄ O moment a blijadur, moment a joaustet | P’eur, va Doue, vezo delivret | O va Doue, c’hui a so mad ► |
* P’eur, va Doue, vezo delivret
* Va ene diouz ar chadennou,
* Pere, siouas ! he dalc’h affliget
* Er c’horf-mâ gant cals a boanniou ?
* P’eur e teuìn-me-ta da zilezel
* Ur vuez leun a bep anquen,
* Evit mont d’ar vuez eternel
* D’ho quelet-hu da virviquen ?
* O buez hir, ô bues poanius,
* Am-eus er bed-mâ da dremen !
* Banissamant meurbet anquenius !
* P’eur e velìn-me da dermen ?
* P’eur ez cuelìn-me o finissa,
* O beach enouus eus va buez ?
* Allas ! ne ràn nemet languissa
* En eur stad quen leun a druez.
* Leun eo ar bed a valignite,
* Carguet eo a fallagries ;
* Ne zeus ennâ nemet vanite,
* Nemet poan ha tristidiguez.
* Siouas ! un danger perpetuel
* Zo ennâ da goll an ene,
* Hac en ur brezel continuel
* Emâ an den ebars ive.
* O ! prison trist eus va c’horf douar,
* A zalc’h va ene chadennet,
* Eleac’h ma zoun atao en glac’har,
* Atao en aon, atao geinet ;
* P’eur e vezi-de-ta discaret,
* P’e $^{[sic]}$ zigoret dre ar maro,
* Evit ma hellign mont da garet
* Ha da velet va Doue d’am bro ?
* O ! va Jesus, leun a vadelez,
* Pliget gueneoc’h clêvet ouzìn,
* Ouc’h va zenna d’ho Rouantelez,
* Evit gueneoc’h-u ma vezìn ;
* C’hui hepquen eo a ell contanti
* An oll dezir eus va c’halon,
* Ar bed mâ nemet va zourmanti
* Ne ra pelloc’h e pep fæçon.
* Ne meus ennâ quen contantamant,
* Ne meus quen satisfaction,
* Nemet o souffr peb diæsamant,
* Pep poan, ha peb affliction,
* Evit plijout deoc’h-u, va Zalver,
* Ha disquez deoc’h va c’harantez,
* Pe vervel, pe souffr da bep amzer,
* Ne meus amâ quen volontez.
* An horolach o son pa glêvàn,
* E zoun consolet bras meurbet,
* O sonjal eo ar vuez trist-màn
* Eus a guemen-se diverret,
* Hac e tosta ar moment eurus
* Ma c’hesperàn receo ar c’hraç
* Digant va Doue trugarezus
* Da vont d’e velet faç-ouz-faç.
* O Barados, demeuranç eürus
* D’an Ælez ha d’an dud fidel,
* Gant hon Redemptor carantezus,
* Hac ar Verc’hes, e vam santel !
* O pebes joa ! pebes levenez
* Eo epad an eternite,
* Beza en eur seurt compagnunez !
* Ne meus quen hast nemet da-ze.
* Gant ar c’hoant, va Doue, d’ho quelet
* En hoc’h eürusdet eternel,
* Hac an desir ma veac’h meulet,
* E varvàn e deffot mervel ;
* Va c’hassit gueneoc’h hivisiquen,
* Evit ma c’hellìn ho caret,
* Heb aon ebet da veza biquen,
* Va Doue, diouzoc’h separet.
# P’edon war bont an Naoned

Oberennoù damheñvel pe handelvoù all zo ivez, gwelout War bont an Naoned.
* P’edon war bont an Naoned,
* digoudi digoudaon,
* digoudaon ranflaon,
* Oeon taga raga digadiga daga,
* P’edon war bont an Naoned
* ’C’hen em zivertisa.
* Me gwelet eur plac’h yaouank
* ’Lez ar ster o ouela.
* Ha me goulenn diouti
* « Na perak e ouele ? »
* « Va gwalen aour, emezi,
* Er mor a zo kouezet. »
* « Petra rofet-hu d’in-me
* Me yelo d’he zapa ? »
* « Hanter kant skoed, emezi,
* Roin deoc’h a galon vad. »
* ’Vit ar genta plonjaden
* Netra n’en deuz gwelet.
* ’Vit an eilved plonjaden
* Ar walenn zo touchet.
* ’Vit an drede plonjaden
* Ar paotr a zo beuzet.
* E dad a oa er prenest,
* Ha diroll da ouela.
* Tri mab am euz-me ganet,
* O zri ez int beuzet.
* E bered sakr an Dreinded
* O zri e vint besiet.
Kanet d’in gant F. Guillou, eus Kervaliant, eun niz d’an Aot. Guillou, ar skrivanier bras.
                                           J.-M. Perrot.
# P’heur e tleer ober ur goëssion general

| ◄ C’huec’h trâ so necesser evit ober ur goëssion-vâd | P’heur e tleer ober ur goëssion general | Ar zatisfaction ; he necessite ► |
Ur goëssion ordinal eo an ini a reomp pa goëssomp hor pec’hejou abaoue hon diveza coëssion : ober a rer ur revu pe gommancer adalec ur goëssion general a vez bet græt, pe autramant, pa zisclerier ar pec’hejou brassa eus ar vuez, evit en em excita da ur glac’har brassoc’h, hac evit receo a nevez avisou-mâd hor c’hoessour : ar goëssion a c’halver general, pa goësseer an oll bec’hejou cometet adalec commançamant ar vuez, pe adalec ur certen amzer merquet, pe int-so bet c’hoas coësseet, pe ne dint quet… Ar goëssion general a zo avechou necesser, avechou util-bras ac avechou noazus. Necesser eo, 1° pa vez græt fall ar c’hoëssionou tremenet, ar pez a erru e meur a fæçon : dre zefaut d’en em examina ; dont a rer da goës hep beza en em præparet, da lavaret eo, hep heza goulennet sclerigen ar Speret Santel evit en em anaout, hac hep beza quemeret ur zourci ordinal d’en em examina ; lavaret a ran, ur sourci ordinal, rac quemen-se a zo avoalc’h, hervez ar c’honcil a Drant pehini a zesq deomp penos an examin a goustianç na dlê quet beza un tourmant. 2° Defaut caout queuz ha glac’har da veza offancet Doue : ne grete den peguer commun eo ar mancamant-ma : ar glac’har nac ar propos ferm a bere e parlantomp, a anavezer dre ar cenchamant a vuez ha dre an oberou, evel ma c’hanavezer ar vezen eus ar frouez a zoug : considerit eta mâd ho puez hac en em varnit hoc’h-unan. 3° Defaut beza sincer : ne gaver nemet-re a gristenien pere-so possedet gant an drouc speret-mud adalec o bugaleach, evel an den yaouanc a behini e parlant an Aviel : pa c’houlennas hor Zalver digant e Dad abaoue pegueit e oa possedet er c’his-se, e respontas : ab adolescentia : a vianic ; evel-se ive cals a dud possedet gant an drouc speret o deus græt sacrilachou ar re horrupla, defaut coës o oll fec’hejoù. 4° Defaut, avechou, restitui ar pez a vez goal guemeret, pe rapari an tor græt d’an nessa en e reputation pe en e vadou… Ar goëssion general a zo util pa en em gaver en ur goal habitud bennac a bell-so ; pa rer ur retret evit lacat hor c’houstianç e repos ; pa cencher a stad a vuez, evit en em zisposi guelloc’h da antren er stad nevez-se… Ur goëssion general a zo noazus d’an dud scrupulus-se pere ne vezont jamæs contant anezo o-unan, nac eus o c’hoëssour.
* ↑ [Cf. Catech. Trident., II, 5, q. 58 (dre vras).]
* ↑ [Matth. IX, 20 : “ ab infantia”]
# Péh quer pourfitabl e er Retræd

| ◄ Goudé er Gommunion | Péh quer pourfitabl e er Retræd | Ag en énormité ag er pehet marhuel ► |
GUIR é n’en dé quet necessær absolumant gobér retræt eit bout salvet ; mæs neoah ellein e rér laret é ma ur moyant cair hac excellant d’arrihue é bèr amzér én ur santeleah vras ; éellein e rér memb assurein, hemb laret rai, n’éellér quet hum sehuel d’ur santeleah ihuel ma n’hum bligér é monet d’er retræt.
En exerciceu spirituel ag er retrædeu e zou deit de vout stang a oudé sant Ignace, instituour er Juistret. Er Sant-cé en doai hanàuet doh t’ou é hunan péh quer pourfitabl é eit un inean ur retræt groeit mad, hac en dès groeit é bossibl eit laquat er grechénion de gârein ur pratiq quen avantajus. Trugairé Doué ha poén er Sant-cé, n’en dès quasi province erbet n’en dès tyér destinet d’obér er retræt.
Ne fal quet bout rebuttet guet en anné a vout é hunan hac ér silance. Speret en Eutru Doué e rant æz en treu diæssan. Hum antretenein guet Doué, de laret-é, conz doh t’ou hac er cheleuet, ne ra quet anné, emé er priæd ag er hantiqueu.
Antréet enta mar-a-amzér ér placeu beniguet-cé, destinet d’er silance, ha hui e gleüou en Eutru Doué é conz doh hou calon. Ne gonz na n’er hleuér meit él léhïeu dissimur, didrouz, divorloh, ér peah ha pêl doh en ambarasseu ag er bed. Quênt ma vou pêl, é vou ret demb comparissein dirac Doué, eit rantein cont dehou a hun ol conzeu, chongeu, obéreu, ha bet hac en desirieu a hun halon ha manquemanteu én hun devér. A ean e zou nitra gùel hac avisettoh eit quemér en amzér ag ur retræt de breparein ur gont e zeli bout quer blaouahus.
Hun intérior, de laret-é, hun inean hac hun halon, e zou haval doh un doar n’en dé quet labouret, ne zoug meit er freté, ronz, spern ha fal lezeu. Hun pourfit é el labourat hac el laquat de zoug fréh e vérit er vuhé éternel.
# Péhet e mès a groaidur

| ◄ Faus joéieu, inour | Péhet e mès a groaidur | Jesus adorabl ► |
* Péhet eh mès a groaidur,
* Forcet e mès de gùittat
* A me halon dinatur
* Men Doué, me Hrouéour, me Zad…
* O glahar, ô glahar !
* Ah ! ridet, ridet, men dar.
* Bean en e mès ancoéheit,
* Aveit quemér er goal hent,
* Er promesseu em boé groeit
* Ar er Fonce a Vadient.
* O glahar ! etc.
* Ah ! pihue e rei diw vamen
* A zareu d’em deulagad,
* Aveit ouilein pèn-d’er-bèn
* Mem buhé fal hag ingrat !
* O glahar ! etc.
* O trezol a innoçanç,
* E mès collet é péhein !
* Ha penaus-é d’ein commanç
* Eid assai ha reparein ?
* O glahar ! etc.
* Trezol caër hag admirabl
* E lamas Satan guet-n-ein !
* Trezol a hoaid adorabl
* Jesus marhue eit me salvein !
* O glahar ! etc.
* Me halon, te oé santel,
* Golhet pur ér vadient ;
* Bermen, calon criminal,
* Couciet-ous goah eit quênt.
* O glahar ! etc.
* Un inean én innoçanç,
* Dirac Doué caerret-é-hi !
* Vilet-é én é bresanç
* Unan lous èl me hani !
* O glahar ! etc.
* O précius innoçanç,
* Bihan en hou ç’hanàuen !
* Me sellé èl devérranç
* En amzér ma hou collen !
* O glahar ! etc.
* Hà perac eit tra distér
* En e mès-mé hou cùerhet,
* Hag exprès de Lucifer
* Eid er péhèd hou troquet ?
* O glahar ! etc.
* A ziar er Fonç santel,
* A pe vehen oueit d’er bé,
* Pe vehen marhue ém havel,
* Nag eurusset vehen-mé !
* O glahar ! etc.
* Amièd faus ha cruel,
* Men goahan anemisèd,
* Dré hou ç’ardeu criminel,
* Hui em dougué d’er péhèd.
* O glahar ! etc.
* Ah ! guet méh ha guet dougeanç
* M’hum daul doh hou treid, men Doué ;
* N’em scoet quet én hou vangeanç,
* Sellet doh-ein guet truhé.
* O glahar ! etc.
* Pardonnet, Tad a zoustér,
* Pardonnet hoah hou croaidur,
* Hou chervige é peb amzér
* Vou bermen é bligeadur.
* O glahar ! etc.
* Recueil Pourchasse.
# Buhez ar Sent/1894/Hoardon

| ◄ Stephan, Ermit ha Merzer | Hoardon | Saturnin  ► |
Ar zant-ma a oue hanvet da eskop e Leon er bloaz 635, goude maro sant Tenenan. Gouarn a eure he eskopti gant eunn dousder hag eur furnez vraz epad pemzek vloaz, ha goudeze e varvaz leun a veritou er bloaz 650. Ne c’houezer netra ken divar he benn.